Эрнст Юнгер

Эрнст Ю́нгер (; 29 сакавіка 1895, Гайдэльберг, Германская імперыя — 17 лютага 1998, Рыдлінген, Германія) — нямецкі пісьменнік і філосаф. Акрамя сваіх палітычных эсэ, раманаў і дзённікаў, вядомы дзякуючы дакументальнаму апавяданню пра свой досвед у Першай сусветнай вайне — «У стальных навальніцах».

 Біяграфія 
Эрнст Юнгер паходзіў з сярэдняе класы. Бацька — інжынер-хімік, пазней фармацэўт. У 1901—1913 Эрнст навучаўся ў школе, а ў 1913 сышоў з хаты і ўступіў у Французскі замежны легіён. Аднак з пачаткам I сусветнай вайны служыў у імператарскім нямецкім войску на Заходнім фронце. У 1917 атрымаў Жалезны крыж I класы, а ў 1918 у званні лейтэнанта — найвышэйшую прускую ваенную ўзнагароду, Pour le Mérite.

Пасля вайны Юнгер служыў у войску Веймарскай рэспублікі да дэмабілізацыі ў 1923.
У 1925 ажаніўся з Грэтай фон Яйнсен. Яны мелі двух дзяцей, Эрнста і Аляксандра (1934-93).

У 1927 пераехаў у Берлін. Вывучаў марскую біялогію, заалогію, батаніку, філасофію і стаў вядомым энтамолагам.

Пасля прыходу да ўлады нацыстаў Эрнст Юнгер адмовіўся і ад прапанаванага месца ў Рэйхстагу, і ад пасады кіраўніка Нямецкай акадэміі літаратуры. Ён не стаў членам НСДАП, адмовіўся выступаць на гебельсавым радыё, напісаў у афіцыйную газету НСДАП «Völkischer Beobachter» ліст з забаронай публікаваць яго творы. Пасля таго, як з ветэранскай арганізацыі Гановерскага палка «Traditionsverein der 73er» былі выключаны ўсе яўрэі, Эрнст з братам Фрыдрыхам Георгам таксама пакінулі шэрагі гэтай арганізацыі.

У 1933 Юнгер з'ехаў з Берліна; гестапа зладзіла ў яго хаце ператрус.

У II сусветную вайну Эрнст Юнгер служыў капітанам. Знаходзячы на адміністрацыйнай пасадзе ў Парыжы, пазнаёміўся з Пікаса і Както. Пасля спробы забойства Гітлера быў зняты з пасады, паколькі быў асабіста знаёмы з некаторымі са змоўшчыкаў.

Пасля вайны выданні Юнгера спярша былі забаронены ў Германіі з-за падазрэнняў у супрацоўніцтве з нацыстамі. У 1950-я яго аўтарытэт быў адноўлены, у 1965 выйшаў зборнік яго твораў у 10 тамох.

У 1960 памерла яго жонка Грэта, і ў 1962 Эрнст ажаніўся з Лізелотай Лорэр.

Брат Эрнста Юнгера Фрыдрыха Георга — паэт і эсэіст.

У 1997 годзе Эрнст Юнгер перайшоў у каталіцтва. Памёр у Рыдлінгене ў 102-гадовым узросце, апошнім з носьбітаў ваеннага ордэна Pour le Mérite.

 Творчасць 
Першым яго творам, выдадзеным у 1920 годзе, стала кніга «У стальных навальніцах» (), якая прынесла яму нечаканую славу. Кніга была складзена на аснове ўласнага досведу аўтара і ацэненая як усхваленне вайны. Нягледзячы на яго дыстанцыянавасць ад нацыстаў, кніга «У стальных навальніцах» карысталася вялікім попытам у Германіі ў 1930-х.

У кнізе «Агонь і кроў» (, 1925), як і ў «У стальных навальніцах», Юнгер усхвальваў вайну як унутраную падзею. Ён крытыкаваў крохкасць і нестабільнасць дэмакратыі ў Веймарскай рэспубліцы, адзначаючы, што «ненавідзеў дэмакратыю як мор».

У працы «Пра нацыяналізм і яўрэйскае пытанне» (, выдадзенай у 1930, Юнгер прадставіў жыдоў пагрозай адзінству Германіі і рэкамендаваў асіміляцыю або эміграцыю ў Палесціну.

У 1948 былі надрукаваны яго дзённікі Другой сусветнай вайны пад назвай «Рэфлексіі» ().

 Прэміі і ўзнагароды 
 1916 — Жалезны крыж II і I класы
 1917 — прускі ордэн рыцарскага крыжа Гогенцолернаў з мечамі 
 1918 Знак «За раненне» ў золаце
 1918 — ваенны ордэн Pour le Mérite
 1939 — планка да Жалезнага крыжа II класы
 1956 — літаратурная прэмія Брэмена; культурная прэмія Госляру
 1959 — Ордэн «За заслугі перад Федэратыўнай рэспублікай Германія»
 1960 — ганаровы грамадзянін муніцыпалітэту Вільфлінген
 1965 — ганаровы грамадзянін Рэбургу; Імерманава прэмія Дзюсельдорфа
 1970 — залаты медаль імя Фрайгера фом Штайна Фундацыі Альфрэда Тэпфера
 1973 — літаратурная прэмія Акадэміі Амрысвілю
 1974 — Шылераў мемарыяльны прыз Бадэн-Вюртэмберга
 1977 — «Залаты арол» Ніццы, Вялікі федэральны крыж заслугаў з зоркай
 1979 — медаль міру Вердэна
 1980 — Медаль «За заслугі» Бадэн-Вюртэмберга
 1981 — залаты медаль Таварыства імя Гумбальта
 1982 — прэмія імя Гётэ (Франкфурт)
 1983 — ганаровы грамадзянін Манпелье; прэмія Асацыяцыі італьянска-нямецкай дружбы
 1985 — Вялікі крыж заслугаў з зоркай і стужкай
 1989 — ганаровы доктар Універсітэта Краіны баскаў (Більбаа)
 1993 — вялікі прыз журы Венецыянскага біенале
 1993 — прэмія Роберта Шумана (Фонд імя Альфрэда Тэпфера)
 1995 — ганаровы доктар факультэту мастацтваў Мадрыдскага ўніверсітэта Камплутэнсэ

 Памяць 
У 1985 годзе, у гонар 90-годдзя пісьменніка, нямецкая зямля Бадэн-Вюртэмберг заснавала прэмію яго імя па энтамалогіі. Яна ўручаецца штотры гады за выбітныя дасягненні па энтамалогіі.

 Крыніцы 

 Літаратура 



 Спасылкі 

 Блёг пра Эрнста Юнгера 
 Даследаванні твораў
 Дом-музей Юнгера ў Вільфінгене
 Эрнст Юнгер у Кіберпрасторы

Катэгорыя:Пісьменнікі Германіі
Катэгорыя:Філосафы Германіі